Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 765/12/8811	Trebišov, 6.2.2013
EEČ : 2-69-53-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec mal. XXXXX XXXXX neplní pravidelne a v stanovej výške vyživovaciu povinnosť v mieste svojho trvalého bydliska ako aj inde, ktorá mu vyplýva zo zákona o rodine a ktorá mu bola uložená rozsudkom Okresného súdu v XXXXX zo dňa 29.11.2006, ktorý nadobudol právoplatnosť dňa 20.02.2007, ktorým bol zaviazaný prispievať na výživu svojho syna mesačne sumou 645,- (21,41 €) od 01.01.2006 a od 01.07.2006 mesačne sumou 680,- Sk (22,57 €) a to vždy do 25. dňa toho ktorého mesiaca vopred k rukám matky dieťaťa XXXXX, čím mu takto za obdobie od mesiaca apríl 2012 až doposiaľ vznikol dlh na bežnom výživnom vo výške 91,42 €,
lebo zanikla trestnosť činu
Odôvodnenie:
	Uznesením policajného orgánu OO PZ Trebišov sp. zn. ČVS: ORP-1006/TV-TV-2012 zo dňa 21.12.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie vo výške 91,42 € uhradil k rukám matky dieťaťa XXXXX peňažnými poštovými poukazmi. 

Uvedenú skutočnosť potvrdila vo svojej výpovedi dňa 31.01.2013 aj matka dieťaťa, v ktorej uviedla, že dlh na bežnom výživnom za žalované obdobie zo strany obvineného považuje za uhradený. 

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo v jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka